TH วิ่ง 4% ลุ้นกำไร Q1 โตกว่า 3 เท่าตัว! โบรกเชียร์ “ซื้อ” เป้า 9 บ. อัพไซด์ 32%
TH วิ่ง 4% ลุ้นกำไร Q1 โต 347% ส่วนทั้งปีโตก้าวกระโดด 227% โบรกเชียร์ “ซื้อ” ปรับเพิ่มเป้า 9 บ. อัพไซด์สูง 32%
TH วิ่ง 4% ลุ้นกำไร Q1 โต 347% ส่วนทั้งปีโตก้าวกระโดด 227% โบรกเชียร์ “ซื้อ” ปรับเพิ่มเป้า 9 บ. อัพไซด์สูง 32%
3 พ.ค. 2565

ผู้สื่อข่าวรายงานว่าวันนี้ (3 พ.ค. 2565) ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ณ เวลา 11:38 น. อยู่ที่ระดับ 6.80 บาท เพิ่มขึ้น 0.25 บาท หรือ 3.82% โดยทำจุดสูงสุดที่ 6.85 บาท และทำจุดต่ำสุดที่ 6.55 บาท ด้วยมูลค่าการซื้อขาย 57.18 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 32.35%

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (3 พ.ค. 2565) ว่า คาดกำไรสุทธิไตรมาส 1/2565 จะเติบโต 347% จากงวดเดียวกันของปีก่อน เนื่องจากบริษัทเพิ่งเริ่มต้นธุรกิจ AMC ในไตรมาส 4/2564 ขณะที่ในไตรมาส 1/2564 ยังเป็นธุรกิจสื่อสิ่งพิมพ์และสินเชื่อแฟคตอริ่ง โดยกำไรดังกล่าวทรงตัวใกล้เคียงกับไตรมาส 4/2564 เพราะมูลหนี้ในการบริหารยังเท่าเดิม
นอกจากนี้โมเมนตัมกำไรจะเป็นขาขึ้นตลอดทุกไตรมาสของปี อย่างไรก็ตามทางฝ่ายวิจัยได้ปรับประมาณการกำไรปี 2565-2567 ลงเฉลี่ยปีละ 15% จากการเพิ่มค่าใช้จ่ายในการจัดเก็บหนี้และค่าบริการให้สูงกว่าเดิมเพื่อความระมัดระวัง แต่คาดกำไรปี 2565 ยังก้าวกระโดด เพิ่มขึ้น 227% จากงวดเดียวกันของปีก่อน และเพิ่มขึ้น 49% CAGR ในปี 2565-2567 แนะนำ “ซื้อ” ปรับเพิ่มราคาเป้าหมายเป็น 9 บาท